kardosdrur/scandi-wiki huggingface dataset:
Fortitude

Fortitude er en britisk dramaserie skabt og skrevet af Simon Donald. En sæson på 12 episoder blev bestilt af Sky Atlantic i 2013, og havde premiere i Storbritannien 29. januar 2015. Serien foregår på Svalbard, og er blevet indspillet i Storbritannien og på Island.

Medvirkende
Richard Dormer som Sheriff Dan Andersen
Stanley Tucci som DCI Eugene Morton
Michael Gambon som Henry Tyson
Sofie Gråbøl som Governor Hildur Odegard
Christopher Eccleston som Professor Charlie Stoddart
Chipo Chung som Trish Stoddart
Nicholas Pinnock som Search & Rescue Pilot Frank Sutter
Jessica Raine som Julia 'Jules' Sutter
Darwin Brokenbro som Liam Sutter 
Verónica Echegui som Elena Ledesma
Luke Treadaway som Vincent Rattrey
Sienna Guillory som Natalie Yelburton
Johnny Harris som Ronnie Morgan
Elizabeth Dormer-Phillips som Carrie Morgan
Darren Boyd som Markus Huseklepp
Jessica Gunning som Shirley Allerdyce
Mia Jexen som Officer Ingrid Witry
Alexandra Moen som Officer Petra Bergen
Björn Hlynur Haraldsson som Officer Eric Odegard
Aaron McCusker som Jason Donnelly
Michael Obiora som Max Cordero
Emil Hostina som Yuri Lubimov
Phoebe Nicholls som Dr. Margaret Allardyce
Ramon Tikaram som Tavrani

Eksterne henvisninger 

 

Dramaserier fra Storbritannien
Britiske tv-serier fra 2010'erne
Ciskønnet

Ciskønnet er en betegnelse for personer, hvis kønsidentitet er i overensstemmelse med personens tildelte køn ved fødslen. Det kan således være person som blev tildelt kønnet "kvinde" ved fødslen, og som også oplever sig selv som kvinde, og tilsvarende for en mand. En ciskønnet person kaldes også en ciskvinde hvis det er en kvinde, eller en cismand hvis det er en mand. Man kan også bruge ordene cisperson eller bare cis. Ciskønnet står i modsætning til transkønnet som bruges hvis en person ikke identificerer sig med sit fødselskøn.

Oprindelse 
Ordet ciskønnet er konstrueret med præfikset cis- som stammer fra latin og betyder "på denne side", i modsætning til det latinske præfiks trans- som betyder "på den anden side af".

Ordet stammer på dansk fra det engelske tilsvarende ord cisgender. Det stammer igen fra det tyske zissexuell (cisseksuel) som først blev introduceret i artiklen "Die Transsexuellen und unser nosomorpher Blick" fra 1991 af den tyske sexolog Volkmar Sigusch.

Referencer

Se også 
 Cis- og trans- for andre anvendelse af disse præfikser.

Køn
Meyers (virksomhed)

Meyers er en dansk fødevarevirksomhed, der er grundlagt af den danske kok Claus Meyer. Virksomheden leverer bl.a. mad til en lang række kantiner i forskellige virksomheder og driver Meyers Bageri. 

Virsomheden er registreret i Lichtenstein og 60% ejet af en britisk kapitalfond IK Investment Partners. De resterende 40% ejes i fællesskab af Claus Meyer og Løgismoses direktør Jacob Grønlykke som hver især ejer 20%. I 2015 blev den lagt sammen med Løgismose og dannede Løgismose Meyers.

Referencer

Eksterne henvisninger 
 clausmeyer.dk 

Virksomheder fra Liechtenstein
Olav Midttun

Olav Midttun (født 8. april 1883 i Kvinnherad, død 5. januar 1972 i Bærum) var en norsk filolog.

Midttun blev student 1901, cand. mag. 1910 og docent i landsmål ved Kristiania Universitet 1917. Han forestod udgivelsen af A.O. Vinjes Skrifter i Samling (5 bind, 1916—21) og redigerede et udvalg af Vinjes skrifter til brug i gymnasiet samt besørgede skoleudgaver af Storegut og Ferdaminni. Han deltog ivrigt i målrejsnings- og ungdomsarbejdet og var siden 1908 redaktør af "Syn og Segn", en tidsskrift udgivet af "Det Norske Samlaget", siden 1919 formand for "Noregs Ungdomslag". Midttun frasagde sig 1926 genvalg som formand i "Noregs Ungdomslag"; 1929 valgtes han til formand i "Det Norske Samlaget". Han udgav 1929 i bogform sin oprindelig for "Norsk biografisk leksikon" skrevne biografi af Arne Garborg.

Kilder 

  
 

Filologer fra Norge
Faglitterære forfattere fra Norge
Norsksprogede forfattere fra Norge
Nynorsksprogede forfattere
Nordmænd i 1800-tallet
Nordmænd i 1900-tallet
Pertti Kurikan Nimipäivät

Pertti Kurikan Nimipäivät er et finsk punkband, der repræsenterede Finland ved Eurovision Song Contest 2015 med nummeret "Aina mun pitää".

Karriere 
Pertti Kurikan Nimipäivät er dannet i 2009 på et kursuscenter for personer med psykiske handicap. Bandmedlemmerne har således alle forskellige psykiske handicap, bl.a. har to af dem Downs syndrom. Gruppen pladedebuterede i 2010 og har siden opbygget et publikum i flere europæiske lande. I 2012 udkom en dokumentarfilm om gruppen, The Punk Syndrome.

Den 28. februar 2015 vandt gruppen Uuden Musikiin Kilpailu, den finske forhåndsudvælgelse til Eurovision Song Contest 2015 med nummeret "Aina mun pitää" og dermed retten til at repræsentere Finland med dette nummer i Wien.

Diskografi

Album

Opsamlingsalbum

EP'er

Singler

Noter 

Musikgrupper fra Finland
Musikgrupper fra 2009
Finlands Eurovision Song Contest-deltagere
Deltagere ved Eurovision Song Contest 2015
Jacob van Maerlant

Jacob van Maerlant (født 1235 ved Brügge, død omtrent 1300 i Damme) var en flamsk forfatter og digter. 

Van Maerlant er kendt for at være en af de mest produktive forfattere i middelalderens Nederlande. Han skrev hovedsageligt på nederlandsk og blev anerkendt for sin evne til at formidle komplekse emner på en tilgængelig måde. Han er bedst kendt for sine didaktiske og moralske digte, der blev brugt som undervisningsmateriale i middelalderens skoler.

Hans mest berømte værk er "Der Naturen Bloeme" (Naturens Blomst), der blev skrevet omkring 1266. Digtet er en omfattende encyklopædi, der beskriver en bred vifte af emner, herunder astronomi, medicin, geografi og moral. Det blev en af de mest populære og udbredte litterære værker i sin tid.

Jacob van Maerlant skrev også andre betydningsfulde værker, herunder "Spiegel Historiael" (Historiebilledet), der er en prosafortælling af verdenshistorien, og "Rijmbijbel" (Rim-Bibelen), en bibelhistorie i versform.

Van Maerlants værker havde en stor indflydelse på den middelalderlige litteratur og bidrog til at popularisere nederlandsk som et litterært sprog. Hans skriftlige stil var klar, enkel og direkte, hvilket gjorde hans værker lette at forstå og læse for en bredere offentlighed.

Jacob van Maerlants betydning som forfatter og hans indflydelse på nederlandsk litteratur og kultur gør ham til en væsentlig figur inden for middelalderens europæiske litteraturhistorie

Kilder 
 

Forfattere fra Belgien
Jacob van Heemskerk

Jacob van Heemskerk (1. marts 1567 –25. april 1607) var en hollandsk admiral. 

Han er bekendt for sine forsøg 1595—97 på at  finde en søvej norden om Europa og Asien. 

Han måtte overvintre på Novaja Zemlja, men det lykkedes ham ikke at finde Nordøstpassagen. 

Han trådte senere i orlogstjeneste og kæmpede 1601 tappert mod portugiserne. Som viceadmiral sendtes han 1607 mod den ham langt overlegne spanske flåde, der kommanderedes af Davilla. I et slag ud for Gibraltar den 25. april vandt han en glimrende sejr og ødelagde størsteparten af de spanske skibe, men mistede selv livet under kampene.

Litteratur 
 

Admiraler fra Nederlandene
Johan van Heemskerk

Johan van Heemskerk (født 1597 i Amsterdam, død 1656 samme sted) var en hollandsk forfatter.

Efter at have rejst udenlands i nogle år nedsatte han sig som advokat i Haag. Han fik senere job som advokat i Det Nederlandske Ostindiske Kompagni, og blev i den egenskab sendt til England for at løse en strid, som var udbrudt mellem de to lande. Derefter blev han medlem af Højesteret i Amsterdam.

Han har skrevet en række værker af meget blandet indhold, hvoraf det bekendteste er: Inlijdinghe tot het ontwerp van eene Batavische Arcadia (1637, 10. Udg. 1871).

Kilder

Eksterne henvisninger 

Forfattere fra Holland
Advokater
Jurister fra Nederlandene
Personer fra Amsterdam
Nederlændere i 1600-tallet
Jan Heemskerk

Jan Heemskerk (30. juli 1818–10. oktober 1897) var en nederlandsk statsmand.

Kilder  

 

Politikere fra Nederlandene
Nederlændere i 1800-tallet
Edlin

Edlin er en linjeorienteret teksteditor, der fulgte med de første versioner af MS-DOS/PC-DOS. Edlin blev skrevet af Tim Paterson hos Seattle Computer Products til 86-DOS, også kendt som QDOS. Programmet blev skrevet på et par uger. QDOS blev købt af Microsoft i 1981 og solgt til IBM som PC-DOS og desuden markedsført som MS-DOS. 

Edlin var den eneste editor, der fulgte med MS-DOS fra version 1 til version 5, derefter blev editoren erstattet af den mere brugervenlige fuldskærmeditor EDIT.

Edlin dukkede op igen i nogle versioner af Microsoft Windows, dog kun i 32-bits udgaverne. Programmet kan ikke benytte lange filnavne, og det ligner lidt et kuriosum, at Edlin er inkluderet. Editoren var ikke med i Windows 95. Programmet er tilgængeligt fra en DOS-prompt.

Edlin har et begrænset antal kommandoer, og man arbejder kun på én linje ad gangen. At rette i en linje eller kopiere en linje er lidt kryptisk , hvis man ikke har prøvet det før. Programmet kan benyttes i et script, idet det kan tage kommandoer fra en fil via standard input.

Tekst-relaterede programmer til Windows
Tekstbehandling
Wölpinghausen

Wölpinghausen er en by og kommune i det nordvestlige Tyskland med  indbyggere, beliggende i Samtgemeinde Sachsenhagen under Landkreis Schaumburg. Denne landkreis ligger i den nordlige del af delstaten Niedersachsen.

Geografi 
Wölpinghausen er beliggende ved udløbere af Rehburger Berge, nordvest for Sachsenhagen, vest for byen Wunstorf, øst for Rehburg-Loccum og syd for Steinhuder Meer.

Kommunen Wölpinghausen har siden områdereformen for Niedersachsen (i 1974) været en del af Samtgemeinde Sachsenhagen og består af landsbyerne:
 Bergkirchen
 Schmalenbruch med Windhorn
 Wiedenbrügge med Buschmanns Landwehr
 Wölpinghausen med dele af Berghol og Spießingshol

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Eduard Romanjuta

Eduard Eduardovitj Romanjuta (Ukrainsk: Едуард Едуардович Романюта, engelsk translitteration: Eduard Eduardovich Romanyuta) er en ukrainsk sanger, der repræsenterede Moldova i Eurovision Song Contest 2015 med sangen "I Want Your Love".

Biografi 
Eduard Romanjuta er født i Ternopil i det vestlige Ukraine. Han har sunget siden fireårsalderen og har desuden studeret violin ved en musikskole. Han har deltaget i flere ukrainske og internationale musikkonkurencer, heriblandt i den ukrainske forhåndsudvælgelse til Eurovision Song Contest ved flere lejligheder.

Den 28. februar 2015 vandt han den moldaviske forhåndsudvælgelse O Melodie Pentru Europa med nummeret "I Want Your Love". Han repræsenterede dermed Moldova med dette nummer ved Eurovision Song Contest 2015 i Wien. Her gik han ikke videre fra semifinalen, idet hans optræden indbragte en 11. plads; de ti bedste gik videre.

Kildehenvisninger 

Deltagere ved Eurovision Song Contest 2015
Moldovas Eurovision Song Contest-deltagere
Sangere fra Ukraine
Boggie (sangerinde)

Boglárka Csemer, også kendt under kunstnernavnet Boggie, (født 30. november 1986 i Budapest) er en ungarsk sangerinde, der repræsenterede Ungarn i Eurovision Song Contest 2015 med sangen "Wars For Nothing".

Boglárka Csemer har studeret musik siden trettenårsalderen, både klassisk og jazz, og i 2009 dannede hun jazzensemblet Cesmer Boglárka Quartet, som fra 2012 optrådte under Cesmers kunstnernavn Boggie. Hun albumdebuterede i 2013, og i 2014 opnåede hun en del opmærksomhed for musikvideoen "Nouveau Parfum", der er en kommentar til brugen af billedmanipulation indenfor popkulturen.

Boggie vandt den 28. februar 2015 A Dal, den ungarske forhåndsudvælgelse til Eurovision Song Contest 2015 i Wien med det afdæmpede nummer "Wars For Nothing".

Kildehenvisninger

Eksterne henvisninger 
 

Sangere fra Ungarn
Ungarns Eurovision Song Contest-deltagere
Deltagere ved Eurovision Song Contest 2015
Maraaya

Maraaya er en slovensk musikduo bestående af sangerinden Marjetka og produceren Raay (Aleš Vovk). De skal repræsentere Slovenien i Eurovision Song Contest 2015 i Wien efter at have vundet den slovenske forhåndsudvælgelse EMA 2015 den 28. februar med nummeret "Here For You".

Diskografi

Singles

Noter 

Musikgrupper fra Slovenien
Slovenines Eurovision Song Contest-deltagere
Deltagere ved Eurovision Song Contest 2015
Star Trek: Nemesis

Star Trek: Nemesis er en amerikansk science fiction-film fra 2002, instrueret af Stuart Baird.

Medvirkende 
 Patrick Stewart som Kaptajn Jean-Luc Picard
 Brent Spiner som Lt. Commander Data/B-4
 Jonathan Frakes som William T. Riker
 LeVar Burton som Lt. Commander Geordi La Forge
 Michael Dorn som Lt. Commander Worf
 Gates McFadden som Dr. Beverly Crusher
 Marina Sirtis som Counselor Deanna Troi
 Ron Perlman som Reman Viceroy
 Tom Hardy som Praetor Shinzon
 Dina Meyer som Romulan Commander Donatra
 Jude Ciccolella som Romulan Commander Suran
 Kate Mulgrew som Vice Admiral Kathryn Janeway
 Whoopi Goldberg som Guinan (ukrediteret)
 Wil Wheaton som Lt. Wesley Crusher

Referencer

Eksterne henvisninger 

 
 

Amerikanske film fra 2002
Nemesis
Science fiction-film fra USA
Star Trek: Insurrection

Star Trek: Insurrection er en amerikansk science fiction-film fra 1998, instrueret af Jonathan Frakes.

Medvirkende 
 Patrick Stewart som Kaptajn Jean-Luc Picard
 Jonathan Frakes som Kommandør William T. Riker
 Brent Spiner som Lt. Commander Data
 LeVar Burton som Lt. Commander Geordi La Forge
 Michael Dorn som Lt. Commander Worf
 Gates McFadden som Dr. Beverly Crusher
 Marina Sirtis som Counselor Deanna Troi
 F. Murray Abraham som Adhar Ru'afo
 Donna Murphy som Anij
 Anthony Zerbe som Admiral Matthew Dougherty
 Stephanie Niznik som Ensign Kell Perim
 Daniel Hugh Kelly som Sojef
 Gregg Henry som Gallatin
 Michael Welch som Artim

Referencer

Eksterne henvisninger 

 
 

Amerikanske film fra 1998
Insurrection
Science fiction-film fra USA
Star Trek: First Contact

Star Trek: First Contact er en amerikansk science fiction-film fra 1996, instrueret af Jonathan Frakes.

Medvirkende 
 Patrick Stewart som Kaptajn Jean-Luc Picard
 Jonathan Frakes som Kommandør William T. Riker
 Brent Spiner som Lt. Commander Data
 LeVar Burton som Lt. Commander Geordi La Forge
 Michael Dorn som Lt. Commander Worf
 Gates McFadden som Dr. Beverly Crusher
 Marina Sirtis som Counselor Cmdr. Deanna Troi
 Alfre Woodard som Lily Sloane
 James Cromwell som Dr. Zefram Cochrane
 Alice Krige som Borgerne dronning
 Neal McDonough som Løjtnant Sean Hawk
 Michael Horton som Løjtnant Daniels
 Robert Picardo som Emergency Medical Hologram
 Dwight Schultz som Løjtnant Reginald Barclay
 Patti Yasutake som Nurse Alyssa Ogawa
 Jeff Coopwood som Stemme til Borgerne

Referencer

Eksterne henvisninger 

 
 

Amerikanske film fra 1996
First Contact
Science fiction-film fra USA
Film med tidsrejser
Star Trek: Generations

Star Trek: Generations er en amerikansk science fiction-film fra 1994, instrueret af David Carson.

Medvirkende 
 Patrick Stewart som Kaptajn Jean-Luc Picard
 Jonathan Frakes som Kommandør William Riker
 Brent Spiner som Lt. Commander Data
 LeVar Burton som Lt. Commander Geordi La Forge
 Michael Dorn som Lt./Lt. Commander Worf
 Gates McFadden som Dr. Beverly Crusher
 Marina Sirtis som Counselor Deanna Troi
 Malcolm McDowell som Dr. Tolian Soran
 James Doohan som Captain Montgomery "Scotty" Scott
 Walter Koenig som Kommandør Pavel Chekov
 William Shatner som Kaptajn James T. Kirk
 Alan Ruck som Kaptajn John Harriman
 Whoopi Goldberg som Guinan (ukrediteret)
 Jacqueline Kim som Ensign Demora Sulu
 Patti Yasutake som Nurse Alyssa Ogawa

Referencer

Eksterne henvisninger 

 

Amerikanske film fra 1994
Generations
Science fiction-film fra USA
Toprovdyr

Et toprovdyr - også kaldet superrovdyr, topkonsument (yderst sjældent kaldet følgende angliseringer apexprædator eller topprædator), er et rovdyr, der udgør det øverste led af en fødekæde. Toprovdyr defineres som regel i termer af trofiske dynamikker, dvs. toprovdyr udgør de højeste trofiske niveauer og spiller en afgørende rolle i deres økosystemer. Fødekæder er ofte langt kortere på landjorden, med deres spids som regel begrænset til det tredje trofiske niveau – fx ulve eller store kattedyr der primært jager store planteædere. Toprovdyr behøver ikke at være udelukkende kødædere: mennesker er fx både toprovdyr og altædende.

Rolle i økosystemer 
Toprovdyr spiller en afgørende rolle for de økosystemer, som de opholder sig i. Som eksempler kan nævnes: Havoddere langs kysterne jager og begrænser dermed bestanden af søpindsvin, som ellers ville overspise den tang, som de mindre havdyr og insekter kan leve i. Pumaens effekt på hjortevildtets bestande og adfærdsmønstre betyder at skove kan vokse op, i stedet for at nye skud på træer, buske og planter ville blive græsset ned. Det betyder igen bæredygtige levesteder for fugle og insekter.

Den samlede betydning af toprovdyrenes rolle i de økosystemer, hvor de opholder sig, er vidtrækkende. Uden toprovdyrene formindskes antallet af dyr og planter, mens skovene gradvist forsvinder og efterlader et mere ørkenlignende landskab.

Faldende bestand 
Mange af de store rovdyr er truet af udryddelse eller er gået stærkt tilbage. Løver i Vestafrika befinder sig i dag på 1% af deres oprindelige område. Mange steder i verden er antallet af toprovdyr faldet med mere end 90 procent i løbet af de seneste 100 år. Toprovdyrenes faldende bestand hænger sammen med menneskers langvarige forfølgelse, udryddelse af levegrundlag og levesteder såvel som trofæ-, medicin- og pelsjagt.

Se også 
 Trofisk kaskade
 Konsument (organisme)

Noter 

Økologi
Zoologi
Naturbeskyttelse
Rovdyr
Urban Jürgensen

Urban Jürgensen (5. august 1776 i København–14. maj 1830 sammesteds) var en dansk urmager.

Kilder

Eksterne henvisninger 
 

Urmagere fra Danmark
Danskere i 1700-tallet
Danskere i 1800-tallet
Rudolph Johannes Frederik Henrichsen

Rudolph Johannes Frederik Henrichsen (15. april 1800 i Schwerin–natten mellem 14. og 15. juli 1871 i Odense) var en dansk filolog og skolemand.

Henrichsen, der var født af jødiske forældre, blev fra 1811 opdraget hos sin morbroder, den bekendte købmand, senere journalist Nathanson i København, hvor han blandt andet omgiks med digteren Hertz. I 1818 blev han student fra Borgerdydskolen i København, hvis rektor Michael Nielsen vakte hans interesse for klassiske studier. I 1822 tog han universitetets guldmedalje for en historisk afhandling, 1825 filologisk embedseksamen; i forvejen havde han ladet sig døbe. I 1826 blev han adjunkt ved Metropolitanskolen, 1828 overlærer i Helsingør; samme år disputerede han for magistergraden. I 1830 blev han lektor i latinsk filologi i Sorø, 1843 rektor i Odense og professor, 1868 etatsråd.I 1842 blev han medlem af Videnskabernes Selskab. Henrichsen sluttede sig i sin studietid nøje til Madvig og hans kreds ("den faste stok" af unge filologer); sammen med Elberling udgav han 1826 Garatonis Notæ in Ciceronis orationes. Hans hovedværk er en udgave af Ciceros De oratore (1830) med tekstkritiske bidrag af Madvig. I Sorø beskæftigede han sig særlig med byzantinsk filologi: Om den nygræske eller saakaldte Reuchlinske Udtale af det hellenske Sprog (program Sorø 1836) og Om de saakaldte politiske Vers hos Grækerne (sammesteds 1838), Om Schedografien i de byzantinske Skoler (program Odense 1843). I sine senere år skrev han: Bidrag til Skoletugtens Historie i Norden (program Odense 1853), Deposits og Pennalisme (sammesteds 1856). Nævnes må endnu hans magisterdisputats De carminibus Cypriis (1828) og hans skolebøger, stykker til oversættelse dels fra dansk til latin, dels fra latin til dansk.

Kilder 

 

Klassiske filologer
Filologer fra Danmark
Skolefolk fra Danmark
Titulære professorer fra Danmark
Etatsråder fra Danmark
Medlemmer af Videnskabernes Selskab
Danskere i 1800-tallet
Personer fra Schwerin
Modtagere af Københavns Universitets guldmedalje
Jøder fra Danmark
Personer der er konverteret til kristendommen
Riddere af Dannebrog
Personer i Dansk Biografisk Leksikon
Præsidentvalget i Tyskland 1954

Forbundsforsamlingen i Tyskland genvalgte 17. juli 1954 Theodor Heuss som Forbundspræsident, med 871 af 987 afgivne stemmer. Afstemningen blev afholdt i Berlin.

Heuss' kandidatur blev støttet af en koalition af CDU/CSU og FDP som også havde flertal i Forbundsdagen. Imidlertid opstillede SPD ikke nogen modkandidat ved valget, som dermed blev afgjort efter bare én valgrunde.

Berlin blev valgt som mødeplads som følge af folkeopstanden i DDR 17. juni 1953. Formålet var at styrke båndene mellem Vest-Tyskland og Vest-Berlin.

Forslaget om krigsforbryderen Karl Dönitz blev mødt med flere protester. KPD-repræsentanten Max Reimann kaldte Theodor Heuss for «en ulykke for det tyske folk» og pådrog sig ordensstraf af Forbundsdagspræsident Hermann Ehlers.
 

Politiske valg i Tyskland
Tyskland 1954
JN Data A/S

JN Data er en dansk IT-virksomhed, der leverer IT-drift og -infrastruktur til den finansielle sektor. Virksomheden er ejet af Jyske Bank A/S, Nykredit Realkredit A/S, BEC, Bankdata og SDC og har cirka 670 medarbejdere. I Danmark har JN Data kontorer i Silkeborg og Roskilde, og derudover har virksomheden cirka 180 it-konsulenter i Polen.

Historie
I 2002 fusionerede Jyske Bank A/S og Nykredit Realkredit A/S de interne IT-service og –produktionsafdelinger og oprettede et nyt selskab med navnet JN Data. I de første otte år servicerede virksomheden sine ejere, og sidenhen er BEC, Bankdata, SDC og EG Silkeborg Data også blevet kunder hos JN Data. I 2018 blev ejerkredsen udvidet med BEC, Bankdata og SDC.

Ledelse

Direktion 
 Søren Lindgaard, CEO
 Jacob Moesgaard, CFO

Bestyrelse
 David Hellemann, Nykredit, Formand
 Peter Schleidt, Jyske Bank, Næstformand
Esben Kolind Laustrup, Bankdata
 Jesper Nielsen, BEC
 Jesper Scharff, SDC
Annette Juul, medarbejderrepræsentant
 Henrik Holm, medarbejderrepræsentant
Christoffer Lykbak, medarbejderrepræsentant

Kilder

JN Datas årsrapport 2018
JN Datas Årsrapport 2019
JN Datas Årsrapport 2020
JN Datas Årsrapport 2021

It-virksomheder i Danmark
It-sikkerhed
Virksomheder i Silkeborg
Konsulentvirksomheder i Danmark
Liden burre

Liden burre (Arctium minus) er en 40-140 centimeter høj plante i kurvblomst-familien. Den ligner skovburre, men stænglen har rette grene (ikke bueformet udstående) og mindre blomsterkurve. Arten vokser på næringsrige ruderater.

Beskrivelse 
Liden burre er en toårig urt med grågrønne blade, der er filtede på undersiden og næsten glatte på oversiden. De 1,5-2,5 centimeter brede kurve sidder på rette og mere eller mindre oprette grene. Kurvens svøbblade er hvidfiltede, især før udspring. Både de indre og ydre svøbblade har en indadbøjet, krogformet spids, hvilket adskiller arten fra filtet burre, hvor de indre svøbblade har ret spids. Blomsterne har blegrød krone og lilla støvknapper.

Udbredelse 
Arten er udbredt i Europa, Nordafrika og det sydvestlige Asien. Den er indslæbt i Nordamerika.

I Danmark er liden burre almindelig vest for Storebælt langs veje og ved bebyggelse, mens den findes hist og her i resten af landet. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien